**Közlemény**

Tájékoztatjuk Önöket, hogy Igazgatóságunk belső szabályzata alapján 2025. július 7-től a biotikai adatbázisunkban tárolt adatok szolgáltatása díjkötelessé vált az alábbiak szerint:

* az adatszolgáltatás **alapdíja** **5000,- Ft**, mely minden adatkérés esetén megfizetendő függetlenül az átadott adatok mennyiségétől
* ezen felül pedig **biotikai adatonként** **200,- Ft** szolgáltatási díj fizetendő
* amennyiben az adatkérő igényli, Igazgatóságunk székhelyén egy előre egyeztetett időpontban **díjmentes betekintést** **biztosítunk** a kérelemben megjelölt területen található biotikai adatokba

A szolgáltatási alapdíj és szolgáltatási díj megfizetése alól kivételt képeznek a nem üzleti, hanem tudományos, kutatási célból történő adatszolgáltatás kérések, amelyek esetében a kérelmező egyetemek, kutatók, tudományos művek írói esetében az adatszolgáltatási díj nem kerül alkalmazásra. Kivételt képeznek továbbá az olyan üzleti célból történő adatigénylések, amelyek esetében az adatokért az ügyfél ellenszolgáltatást nyújt, pl. biotikai adatokat szolgáltat, vagy erre vonatkozó együttműködési megállapodása van az Igazgatósággal.

Az adatszolgáltatást a kérelmező a csatolt formanyomtatvány 1. részének kitöltésével kezdeményezheti, melyet elektronikus (bfnp@bfnp.hu) vagy postai úton juttat el Igazgatóságunkhoz (vagy 8229 Csopak, Kossuth utca 16.). A kérelem beérkezését követően Igazgatóságunk egy díjbekérőt küld a kérelmező számára, majd a kifizetést követően kizárólag elektronikus úton (shape, excel, szöveges összegzés vagy térkép formájában) bocsátjuk a kérelmező rendelkezésére az adatokat, a kérelmező által a kérelmében megjelölt forma figyelembevételével, a kifizetés megérkezését követően legkésőbb 30napon belül.